ליליינשטרנוס

ליליֶינשטֶרנוס (שם מדעי: Liliensternus) הוא סוג של דינוזאור תרופוד טורף שחי בסוף תור הטריאס, כ-228–201 מיליון שנה לפני זמננו. זהו אחד מתרופודי הטריאס הידועים ביותר באירופה והגדול ביותר שנמצא. הוא קרוי על שם החוקר הוגו רול פון ליליינשטרן (Hugo Rühle von Lilienstern). מאובני הדינוזאור הלטיכוזאורוס נחשבו כשייכים אליו בתחילה.

יצור זה הגיע לאורך של 5.15 מ' ושקל עד 127 ק"ג (על פי חישובים אחרים, הוא הגיע לאורך 5.2 מ' ושקל עד 200 ק"ג). הוא היה בעל גולגולת צרה עם "קסדה" הדומה לקסדתו של הדילופוזאורוס מתור היורה. היו לו לסתות חזקות ועצמות ירכיים קצרות יותר, והוא היה שונה מהדילופוזאורוס וקרוב יותר לצלופיזיס, מראשוני הדינוזאורים.

עצמות היצור נמצאו בשווייץ ובגרמניה בחפירות שבהן נמצאו עצמות מקוטעות שכנראה היו שייכות לשני יצורים. ייתכן שהשלדים היו של צעירים עקב הסתעפות החוליות.

היצור היה טורף גדול בזמנו, וניזון מאוכלי-עשב גדולים כמו הפלטאוזאורוס וכן מכמה תרופודים וזוחלים אחרים.

גלריה

קישורים חיצוניים 

תרופודה
דינוזאורים שחיו בטריאס עליון באירופה
מאובני טקסונים שתוארו ב-1984